Sarthe (Fluss)
D Sarthe isch èn Fluss im weschtlichè Frankrych, wo durch d Regionè Normandy un s Loire-Gau volauft. Si entschpringt bi Saint-Aquilin-de-Corbion, im Bärgland vu dè Perche i dè Unterè Normandy, in èrè Höchi vo öppè 250 Meter. Nõch 313 Kilometer bildet si churz vor Angers mit dè Mayenne zämmè d Maine, wo sèlber nõch è baar Kilometer als rächtè Näbbèfluss i d Loire mündè duèt. Dè Fluss isch Nammensgäbber vum Département Sarthe un Nammensgäbber für d Rènnschtreggi Circuit de la Sarthe, wo s 24-Stundè-Rännè vo Le Mans uusdrait wörd.

Durchquerti Départements 
 Département Orne
 Département Sarthe
 Département Maine-et-Loire
 è baar Kilometer au Gränzfluss zum Département Mayenne

Ortschaftè a dè Sarthe 

 Alençon 
 Fresnay-sur-Sarthe
 Le Mans 
 La Suze-sur-Sarthe 
 Sablé-sur-Sarthe
 Châteauneuf-sur-Sarthe

Näbbèflüss

Schifffaart 

Uff dè Sarthe chönnèd uff èrè Längi vu 136 km vo dè Mündung èwäg bis Le Mans Schiff faarè.
D Stauweer un mee wiè 20 Schlüsè sin im 19. Johrhundert baut worrè un dòhèr für dè hütige Warèvokeer nimmi bruuchbar. Durch d Abmessungè vo dè Schlüsè isch diè maximaali Längi vo Schiff uff 30 m, diè maximali Breiti uff 5 m begränzt. Dè Dùèfgang darf 1,50 m nit übberschrittè.

Transportyrt isch am Aafang Sand als Bauschtoff worrè, wo uss èm Bett vo dè Loire gschtammt hèt, sowiè Anthrazitkollè un Marmor, wo beidi i dè Umgebung vo Sablé-sur-Sarthe abbaut wörrèd.

D Ysèbaan (ab ca. 1860) un denn spôter dè Strõßèvokeer hèn dè Schifffaart uff dè Sarthe schu lang dè Rang abglaufè. Belièbt isch d Streggi allerdings immer no für dè Flusstourismus mit Sport- un Huusbötli.

Weblingg

Einzelnõchwys 

Fluss (Frankriich)
Pays de la Loire